Στις 21 Ιανουαρίου 1924 και ώρα 18:50 ΩΑΕ, ο Βλαδίμηρος Λένιν, ηγέτης της Οκτωβριανής Επανάστασης και ο πρώτος ηγέτης και ιδρυτής της Σοβιετικής Ένωσης, απεβίωσε στο Γκόρκι, σε ηλικία 53 ετών, αφού πρώτα έπεσε στο κώμα. Η πρώτη επίσημη αιτία θανάτου που καταγράφθηκε, αφορούσε ανίατη ασθένια στα αιμοφόρα αγγεία. Στον Λένιν, έγινε, φυσικά, κρατική κηδεία και η σορός του μεταφέρθηκε στο νεόκτιστο μαυσωλείο στις 27 Ιανουαρίου. Είχε συσταθεί ομάδα στην Κεντρική Επιτροπή, για να κανονίσει τα περί κηδείας του.

Κηδεία
------

Στις 23 Ιανουαρίου, το φέρετρο με τη σορό του μεταφέρθηκε στη Μόσχα, στον Οίκο των Σωματείων, παραμένοντας εκεί τρεις ημέρες, όπου εκτέθηκε. Στις 27 Ιανουαρίου, η σορός του μεταφέρθηκε στην Κόκκινη Πλατεία, με συνοδεία εμβατηρίων. Το πλήθος που παρευρέθηκε εκεί, άκουσε μια σειρά από ομιλίες των Μιχαήλ Καλίνιν, Γκριγκόρι Ζινόβιεφ και Ιωσήφ Στάλιν, αλλά όχι του Λέων Τρότσκι, ο οποίος ανάρρωνε ευρισκόμενος κάπου στην περιοχή του Καυκάσου. Ο Τρότσκι, ωστόσο θα ισχυριστεί αργότερα, ότι ο Στάλιν του είχε δώσει λανθασμένη ημερομηνία της κηδείας. Παρόλα αυτά, η σορός του Λένιν, τοποθετήθηκε σε ένα πρόχειρο ξύλινο μαυσολείο, όπου στη θέση του αργότερα έγινε το Μαυσωλείο του Λένιν, το οποίο υπάρχει και σήμερα, δίπλα στο Κρεμλίνο. Την κηδεία παρακολούθησαν χιλιάδες κόσμος, παρά την πολύ χαμηλή θερμοκρασία.

Η χήρα, Ναντέζντα Κρούπσκαγια, ήταν αντίθετη με την ιδέα της δημιουργίας ενός μαυσωλείου, αλλά πάραυτα η σορός του ταριχεύθηκε και διατηρήθηκε για μακρόχρονη έκθεση της στο μαυσωλείο της Κόκκινης Πλατείας. Ο διοικητής της Φρουράς της Μόσχας, τοποθέτησε ειδική φρουρά στο μαυσωλείο. Κατά τη διάρκεια της ταρίχευσης, ο εγκέφαλος του αφαιρέθηκε. Το 1925, έγινε εξέταση από ένα ινστιτούτο, αποκαλύπτοντας ότι ο Λένιν, έπασχε από σοβαρή σκλήρυνση.

Μετασοβιετική εποχή
-------------------

Μετά τη ρωσική κρίση του 1993, η φρουρά διαλύθηκε. Η κρατική χρηματοδότηση για τη συντήρηση του μαυσωλείου σταμάτησε και η λειτουργία του εξασφαλίστηκε από τις δωρεές που έδιναν ιδιώτες και άλλοι φορείς. Το 2018 προτάθηκε, ότι το 2024, μετά από τα 100 χρόνια θανάτου του Λένιν, η σορός του να ενταφιαστεί εξαιτίας των εξόδων που απαιτεί η συντήρηση της σωρού του, και επομένως να τοποθετηθεί στο μαυσωλείο ένα κέρινο ομοίωμα ή κάτι συναφές.

Έκθεση εικόνων
--------------

* Η μεταφορά σορού του Λένιν στο σταθμό του Γκόρκι.Η μεταφορά σορού του Λένιν στο σταθμό του Γκόρκι.
* Το τρένο που μετέφερε τον Λένιν, στη Μόσχα.Το τρένο που μετέφερε τον Λένιν, στη Μόσχα.
* Ο Ιωσήφ Στάλιν, ο Λεβ Κάμενεφ και ο Μιχαήλ Τόμσκι μεταφέροντας το φέρετρο του Λένιν.Ο Ιωσήφ Στάλιν, ο Λεβ Κάμενεφ και ο Μιχαήλ Τόμσκι μεταφέροντας το φέρετρο του Λένιν.
* Τόμσκι, Κάλινιν, Ναντέζντα Κρούπσκαγια και Γιάνις Ράτζουτακ, στην κηδεία του Λένιν. Τόμσκι, Κάλινιν, Ναντέζντα Κρούπσκαγια και Γιάνις Ράτζουτακ, στην κηδεία του Λένιν.
* Αφίσα πληροφοριών για τον θάνατο του Λένιν, χρονολογούμενη στις 22 Ιανουαρίου 1924Αφίσα πληροφοριών για τον θάνατο του Λένιν, χρονολογούμενη στις 22 Ιανουαρίου 1924

Δείτε επίσης
------------

* Θάνατος και κρατική κηδεία του Ιωσήφ Στάλιν
* Μαυσωλείο του Λένιν

Παραπομπές
----------

1. ↑  
Fischer 1964, σελίδες 673–674· Shub 1966, σελ. 438· Rice 1990, σελ. 194· Volkogonov 1994, σελ. 435· Service 2000, σελίδες 478–479· White 2001, σελ. 176· Read 2005, σελ. 269.
2. ↑  
Volkogonov 1994, σελ. 435· Lerner, Finkelstein & Witztum 2004, σελ. 372.
3. ↑  
Fischer 1964, σελ. 674· Shub 1966, σελ. 439· Rice 1990, σελίδες 7–8· Service 2000, σελ. 479.
4. 1 2  Rice 1990, σελ. 9.
5. ↑  
Shub 1966, σελ. 439· Rice 1990, σελ. 9· Service 2000, σελίδες 479–480.
6. ↑  Volkogonov 1994, σελ. 440.
7. ↑  
Fischer 1964, σελ. 674· Shub 1966, σελ. 438· Volkogonov 1994, σελίδες 437–438· Service 2000, σελ. 481.
8. ↑  «STRUGGLE IN RUSSIA; Yeltsin Cancels Guards at Lenin's Tomb». *The New York Times*. 7 Οκτωβρίου 1993. Ανακτήθηκε στις 11 Νοεμβρίου 2018.
9. ↑  
Fischer 1964, σελίδες 625–626· Volkogonov 1994, σελ. 446.
10. ↑  «MP suggests replacing Lenin's mummy with rubber figure». *Pravda*. 14 November 2018. Αρχειοθετήθηκε από το πρωτότυπο στις 2018-11-23.. Ανακτήθηκε στις 22 November 2018.